હાલમાં એક પ્રસંગે RSS પ્રમુખ મોહન ભાગવતે જણાવ્યું હતું કે જો જરૂર પડે અને દેશનું સંવિધાન હા પાડતું હોય તો કટોકટીના સમયે કોઈ આર્મી ઉભી કરવા માટે છ મહિના લાગે પરંતુ RSS દેશની મદદમાં ત્રણ દિવસમાં તૈયાર થઇ શકે છે. સૌપ્રથમ મેઈન સ્ટ્રીમ મિડિયામાં રહેલા કેટલાક જાણીતા તત્વોએ તરતજ ભાગવતના આ ભાષણને ટ્વિસ્ટ કરીને એમની ફરજ નિભાવી દીધી. બાદમાં કાશ્મીરમાં આર્મી પાસેથી પેલેટ ગન છીનવાઈ જાય એનું સુપેરે ધ્યાન રાખનારાઓ અને સર્જીકલ સ્ટ્રાઈક પર શંકા કરનારાઓનું દેશની સેના બાબતે અચાનક જ હ્રદય પરિવર્તન થયું અને તેઓ ભાગવતના માથા પર કિલોના ભાવે માછલા ધોવા લાગ્યા.